CELEX: C2005/031/27
Language: sl
Date: 2005-02-05 00:00:00
Title: Zadeva C-499/04: Predlog za sprejem predhodne odločbe na podlagi sklepa Landesarbeitsgericht Düsseldorf (Nemčija) z dne 8. oktobra 2004 v zadevi Hans Werhof proti Freeway Traffic Systems GmbH & Co. KG

5.2.2005   
            
            
               SL
            
            
               Uradni list Evropske unije
            
            
               C 31/13
            
         Predlog za sprejem predhodne odločbe na podlagi sklepa Landesarbeitsgericht Düsseldorf (Nemčija) z dne 8. oktobra 2004 v zadevi Hans Werhof proti Freeway Traffic Systems GmbH & Co. KG
   (Zadeva C-499/04)
   (2005/C 31/27)
   Jezik postopka: nemščina
   Landesarbeitsgericht Düsseldorf je s sklepom z dne 8. oktobra 2004 v zadevi Hans Werhof proti Freeway Traffic Systems GmbH & Co. KG, ki ga je sodno tajništvo prejelo dne 2. decembra 2004, Sodišču Evropskih skupnosti predložil predlog za sprejem predhodne odločbe.
   Landesarbeitsgericht Düsseldorf predlaga Sodišču, da odloči o naslednjih vprašanjih:
   
               1.
            
            
               Ali je s členom 3(1) Direktive Sveta 98/50/ES (1) z dne 29. junija 1998 o spremembah Direktive Sveta 77/187/EGS o približevanju zakonodaje držav članic v zvezi z ohranjanjem pravic delavcev v primeru prenosa podjetij, obratov ali delov podjetij ali obratov združljivo, če je pridobitelj obrata, ki ni vezan na tarifo, vezan na sporazum med odsvojiteljem obrata, ki je vezan na tarifo, in delavcem, na podlagi katerega se uporabljajo vsakokratne tarifne pogodbe, ki zavezujejo odsvojitelja obrata, na način, da se uporablja tarifna pogodba, ki je veljala v trenutku prenosa obrata, ne uporabljajo pa se tarifne pogodbe, ki so začele veljati kasneje?
            
         
               2.
            
            
               Če je na to treba odgovoriti odklonilno:
               Ali je s členom 3(1) Direktive 98/50/ES združljivo, če pridobitelja obrata, ki ni vezan na tarifo, tarifne pogodbe, ki so začele veljati po prenosu obrata, zavezujejo le toliko časa, kolikor zavezujejo odsvojitelja obrata?
            
         
      (1)  UL L 201, str. 88.